38. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 215 της 20/28 Μαρτ. 1967 (ΦΕΚ Α’ 40) Περί ενάρξεως ισχύος διατάξεών τινων του υπ’ αριθ. 533/1963 Β.Δ/τος. Έχοντες υπ’ όψει 1)το άρθρ. 10 του Ν.Δ. 4201/1961 «περί τροποποιήσεως και συμπληρώσεως του Οργανισμού των Υποθηκοφυλακείων του Κράτους και διατάξεών τινων περί Συμβολαιογράφων», 2)τα άρθρ. 66 και 67 του Εισαγωγικού Νόμου του Αστικού Κώδικος (Α.Ν. 2783/1941) και 3)την σχετικήν γνωμοδότησιν του Συμβουλίου Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρον μόνον.-Τα κατά το άρθρ. 3 του Ν.Δ. 4201/1961 και τα άρθρ. 26 και 27 του Β.Δ. 533/1963 Γενικά αλφαβητικά ευρετήρια και τα κατά τα άρθρ. 19 και 20 του αυτού Β.Δ. 533/1963 Ειδικά ευρετήρια μεταγραφών (Βιβλία μερίδων) τίθενται εν ισχύϊ, εις άπαντα τα Υποθηκοφυλακεία του Κράτους, εκτός των Υποθηκοφυλακείων Αθηνών, Πειραιώς και Θεσσαλονίκης δι’ α ωρίσθη άλλως, από της 1 Ιουν. 1967. Εις τον αυτόν επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 